Diari Oficial de la Generalitat Valenciana


Sumari del DOGV 8347, del 26-07-2018 (2018/6860)

RESOLUCIÓ de 8 de juny de 2018, del Servei Territorial d'Indústria i Energia de Castelló, per la qual s'atorga autorització administrativa prèvia, autorització administrativa de construcció i declaració en concret d'utilitat pública, als termes municipals de Càlig i Benicarló. Expedient ATLINE/2016/521/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8347

Data del DOGV
:   26-07-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/6860


Data del document
:   08-06-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Càlig
    * Benicarló

RESOLUCIÓ de 8 de juny de 2018, del Servei Territorial d'Indústria i Energia de Castelló, per la qual s'atorga autorització administrativa prèvia, autorització administrativa de construcció i declaració en concret d'utilitat pública, als termes municipals de Càlig i Benicarló. Expedient ATLINE/2016/521/12. [2018/6860]  
Presentada sol·licitud d'autorització administrativa prèvia, l'autorització administrativa de construcció i la declaració en concret d'utilitat pública, relativa a la instal·lació elèctrica més avall indicada i basant-se en els següents:  
  
Fets  
Primer. Que amb data, 10 de novembre de 2016, es presenta, per Iberdrola Distribución Eléctrica, SAU, projecte de línia aèria trifàsica a 20 kV simple circuit 100-AL1/17-ST1A, de ST Benicarló 3535 des d'AP núm. 20679 de L/3 Càlig fins a AP núm. 40651 de L/21 Vinaròs Nord, als termes municipals de Càlig i Benicarló (Castelló), per mitjà de sol·licitud presentada en el Servei Territorial d'Energia de Castelló, expedient ATLINE/2016/521/12.  
Segon. Amb data 18 de juliol de 2017, es presenta per Iberdrola Distribución Eléctrica, SAU, la sol·licitud de declaració en concret d'utilitat pública. La dita sol·licitud té entre la documentació els plans pertinents a escala adequada, prou detallats i conté una relació concreta i individualitzada dels béns i drets afectats, té per tant les condicions previstes en l'article 143 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Tercer. De conformitat amb la documentació presentada, el traçat de la línia elèctrica compleix les condicions tècniques i de seguretat reglamentàriament establides, la qual cosa permet l'aprovació d'aquesta resolució sense perjuí de l'obligació de la mercantil peticionària d'indemnitzar adequadament les afectacions que l'execució del projecte puga ocasionar a tercers.  
Quart. S'ha realitzat la informació pública a què fa referència l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en l'article 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, per mitjà dels anuncis corresponents, publicats en el Butlletí Oficial de la Província de Castelló el 12 de setembre de 2017, en el Diari Oficial de la Generalitat Valenciana l'11 de setembre de 2017, en el diari El Periódico Mediterráneo de Castelló el 19 de setembre de 2017, en el tauler d'anuncis de l'Ajuntament de Benicarló del 25 d'agost al 21 de setembre de 2017 i en el tauler d'anuncis de l'Ajuntament de Càlig del 25 d'agost al 18 d'octubre de 2017, i no s'ha presentat cap al·legació durant el període d'informació pública de la sol·licitud presentada.  
  
Quint. Examinada la documentació aportada, s'emet proposta de resolució favorable per la Secció d'Energia i Mines.  
  
Fonaments de dret  
Primer. Efectuats els tràmits necessaris per a l'autorització administrativa prèvia i l'autorització administrativa de construcció (d'acord amb la nova terminologia introduïda per la Llei 24/2013, de 26 de desembre, del sector elèctric, en l'article 53), establits en el Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
  
Segon. Segons l'article 54 de la Llei 24/2013, de 26 de desembre, del sector elèctric, les instal·lacions de distribució d'energia elèctrica es declaren, amb caràcter general, d'utilitat pública als efectes d'expropiació forçosa dels béns i drets necessaris per al seu establiment i de la imposició i l'exercici de la servitud de pas.  
  
Tercer. Que, la instrucció del procediment és competència del Servei Territorial d'Indústria i Energia segons el Decret 104/2017, de 21 de juliol, pel qual s'aprova el Reglament orgànic i funcional de Conselleria d'Economia Sostenible, Sectors Productius, Comerç i Treball (DOGV 8113, 25.08.2017).  
  
El cap del Servei Territorial d'Indústria i Energia de Castelló, en l'àmbit de les competències que té atribuïdes, resol:  
  
Primer  
Atorgar al peticionari l'autorització administrativa de la instal·lació elèctrica que s'indica:  
Peticionari: Iberdrola Distribución Eléctrica, SAU.  
Emplaçament de la instal·lació: paratge el Mas d'en Rei (Càlig) i els paratges el Mas d'en Rei, les Planes i les Foies (Benicarló) de Castelló.  
Projecte/Avantprojecte. CS-199/16 nova línia aèria trifàsica a 20 kV simple circuit 100-AL1/17-ST1A de ST Benicarló 3535 des d'AP núm. 20155 de L/13 Càlig fins a AP núm. 40011 de L/21 Vinaròs Nord al terme municipal de Càlig i Benicarló  
  
Característiques principals:  
  
Núm. de registre de línies: Tipus: Aèria   
Tensió: 20 kV Longitud total: 2.629 m  
Longitud aèria: 2,629 m Longitud subterrània: 0 m  
  
  
Pressupost: 61.895,65 -  
  
Aquesta autorització s'atorga sense perjuí de les concessions, autoritzacions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar aquesta, d'acord amb altres disposicions que són aplicables i, en especial, les relatives a l'ordenació del territori i al medi ambient.  
  
Aquesta autorització s'emet sense perjuí de tercers, i deixa a part els drets particulars.  
  
Segon  
Atorgar l'autorització administrativa de construcció de la instal·lació segons el projecte d'execució presentat. En l'execució del projecte es tindran en compte les condicions següents:  
1. Les obres s'hauran de realitzar d'acord amb el projecte presentat, i si és el cas, annexos tècnics posteriors aportats a aquests.  
2. El peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
3. El titular donarà compte de l'acabament de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació que es tracte.  
4. En el cas que, per a finalitzar l'execució de la instal·lació objecte de projecte, es requerisca posar una part d'aquesta en tensió, es procedirà d'acord amb les condicions següents:  
- Presentació de sol·licitud de finalització d'execució, a la qual s'acompanyarà, en tres exemplars, el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada està d'acord amb els reglaments tècnics en la matèria.  
- La finalització de l'execució es realitzarà sota la mateixa direcció d'obra que l'anterior certificat, i s'ajustarà a les condicions tècniques i de seguretat reglamentàries.  
- L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la xarxa ja existent com la no pertorbació a altres instal·lacions o equips.  
- S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que estableix el Decret 88/2005.  
- Transcorregut un mes des que aquest Servei Territorial va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. Cas que la dita instal·lació ja estiguera en tensió, el peticionari haurà de procedir a la seua desconnexió a la finalització del dit termini  
  
  
Tercer  
Declarar, en concret, la utilitat pública de la línia elèctrica descrita en el fet primer d'aquesta resolució, la qual cosa porta implícita la necessitat d'ocupació dels béns i drets afectats i implica la urgent ocupació d'aquests als efectes de l'article 52 de la Llei d'expropiació forçosa, de 16 de desembre, concretant-se en una afectació a les finques particulars, incloses en la relació annexa, amb l'abast i els efectes previstos en l'article 57 de la Llei 24/2013 de 26, de desembre, del sector elèctric i els articles 157.1, 158, 159, 160 i 162.3 del Reial decret 1955/2000.  
  
  
Quart  
Publicar i notificar aquesta resolució, d'acord amb el que estableix el Decret 88/2005, significant-se que la publicació d'aquesta es realitzarà igualment als efectes que determina l'article 59.5 de la Llei 30/1992, de notificació d'aquesta resolució als titulars desconeguts o amb domicili ignorat o a aquells en què, s'ha intentat la notificació i no s'ha pogut realitzar.  
L'Administració deixarà sense efecte aquesta resolució en qualsevol moment en què observe l'incompliment de les condicions imposades en aquesta.  
Aquesta autorització s'atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar aquesta, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Podrà ser causa de revocació d'aquesta resolució l'incompliment de les condicions expressades en aquesta, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
  
Contra aquesta resolució, que no posa fi a la via administrativa, pot interposar-se recurs d'alçada davant de la Direcció General d'Indústria i Energia (c/ de la Democràcia, 77, ciutat administrativa 9 d'Octubre, torre 2, 46372 València) en el termini d'un mes, comptador a partir de l'endemà d'aquell en què tinga lloc la notificació d'aquesta, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Castelló de la Plana, 8 de juny de 2018.- El cap del Servei Territorial d'Indústria i Energia: Gerardo Nebot García.